Književna skupina Ri Lit na Noći velikog čitanja u Rijeci

Preporuči članak







Foto: Kristina Barišić

Neformalna riječka književna skupina Ri Lit nastupa u Rijeci u sklopu manifestacije Noć velikog čitanja. Osam autora – Tea Tulić, Željka Horvat Čeč, Igor Beleš, Enver Krivac, Davor Mandić i čak tri najnovije akvizicije Ri Lita - Gordana Brkić Žagar, Dunja Matić i Doris Pandžić – čitat će svoje najbolje priče.



Od 2012. godine naovamo skupina Ri Lit redovito nastupa u Rijeci u sklopu manifestacije Noć velikog čitanja, kao i mnogih drugih događaja, od Riječkih ljetnih noći do OpArta, te samostalnih nastupa.

Dosad se Ri Lit predstavio zagrebačkoj, vukovarskoj, omišaljskoj, pulskoj te dva puta prošle godine splitskoj publici, a u četvrtak 25. siječnja, s početkom u 20 sati, po šesti će put zauzeti prostor dvorane Filodrammatica u Rijeci!

Odmah nakon nastupnog čitanja, publika će imati prilike zajedno s autorima uživati u ugodnom ambijentu Dnevnog boravka u Ciottionoj na after partyju, uz dobar odabir glazbe i ugodnom druženju.